Αλεξάντερ Ισάκ

Ο Αλεξάντερ Ισάκ (Alexander Isak, 21 Σεπτεμβρίου 1999) είναι Σουηδός ποδοσφαιριστής ο οποίος αγωνίζεται ως επιθετικός για τη Νιουκάστλ Γιουνάιτεντ και την εθνική ομάδα της Σουηδίας.

Ο  Αλεξάντερ Ισάκ ξεκίνησε την καριέρα του από την ΑΙΚ, όπου τη σαιζόν 2016-17 σκόραρε 10 γκολ σε 24 συμμετοχές. Τον Ιανουάριο του 2017 αποκτήθηκε από την Μπορούσια Ντόρτμουντ για μη δημοσιευμένο ποσό, το οποίο εκτιμήθηκε ότι ήταν της τάξης των 9 εκατομμυρίων ευρώ. Τη σαιζόν 2018-19 δόθηκε δανεικός στη Βίλεμ ΙΙ, όπου έγινε ο πρώτος γεννημένος στο εξωτερικό παίκτης ο οποίος σκόραρε 12 γκολ στους 12 πρώτους αγώνες πρωταθλήματος. Το καλοκαίρι του 2019 αποκτήθηκε από τη Ρεάλ Σοσιεδάδ με συμβόλαιο ύψους ενός εκατομμυρίου το χρόνο. Το καλοκαίρι του 2022 αποκτήθηκε από τη Νιουκάστλ, με μεταγραφή ύψους 65 εκατομμυρίων, η ακριβότερη στην ιστορία του συλλόγου.

Ο Ισάκ πραγματοποίησε το ντεμπούτο του με την εθνική Σουηδίας τον Ιανουάριο του 2017, σε φιλικό αγώνα, και έκτοτε έχει πραγματοποιήσει 26 συμμετοχές με το εθνόσημο, σκοράροντας 6 γκολ. Τον Ιανουάριο του 2017 έγινε ο νεαρότερος σκόρερ στην ιστορία της εθνικής Σουηδίας, σε ηλικία 17 ετών και 113 ημερών.

Παραπομπές 

Σουηδοί ποδοσφαιριστές
Επιθετικοί ποδοσφαιριστές
Ποδοσφαιριστές Εθνικής Σουηδίας
Σουηδοί ποδοσφαιριστές στο εξωτερικό
Ποδοσφαιριστές ΑΙΚ Στοκχόλμης
Ποδοσφαιριστές Μπορούσια Ντόρτμουντ
Ποδοσφαιριστές Βίλεμ ΙΙ
Ποδοσφαιριστές Ρεάλ Σοσιεδάδ
Ξένοι ποδοσφαιριστές στη Γερμανία
Ξένοι ποδοσφαιριστές στην Ολλανδία
Ξένοι ποδοσφαιριστές στην Ισπανία
Ποδοσφαιριστές Ευρωπαϊκού Πρωταθλήματος 2020